Nädalavahetustel on tiivad vist. Või eksperimentaalsed rakettsaapad vähemalt. Igal juhul on kuidagi juba jälle pühapäev. Mis siis juhtunud on? Kannigi!  Aga tegelt oli reedel firma infopäev. Aeti tarka juttu, toideti kõhud täis ja viimaks oli saalihoki. Lõin kah natukese kaasa. Jubedalt võttis keti maha, see mõneminutiline mäng. Jookse. Seisa. Jookse. Seisa. Patsikummi kah polnud, nii et igakord kui pidurdasin, kadus pall kuhugi ära,  samal ajal kui ma oma lehvivate kiharate alt välja proovisin rabeleda.  Tagasiteel pandi valiku ette, kas oled kaine autojuht või purjus kaassõitja. Muid valikuid polnud. Otsustasin variandi B kasuks ja lahendasin 1,5L siidrit ära.  Adavere tanklas leidsid vaprad kaassõitjad WCst rahakoti. Järgnes operatsioon:  "Tere, ega teil midagi kadunud pole?"  "Ei, kas peaks olema?… OI PERSSE! Rahakott!"  Mäo ristis saime kokku teise seltskonnaga, kes olid umbes samas olukorras, mis meie.  Tasuks saime kaks shampust ja kommikarbi. Õnneks ma shampust ei joo. Hõum, sviit hõum.  Eile põkkusime mingi kell Xeli juurde, olime tublid ja viksid ja kained. Mingi hetk hakkas mul kõht rämedalt valutama ja otsutasin kiire taganemise koju teha.